De kejserlige kurfyrster

**De kejserlige kurfyrster** (reichspiel: *Die kaiserlichen Kurfürsten*, classical: *Princeps elector imperii*) er navnet på de nitten fyrster, der har sæde i Imperiets valgkollegium, hvorigennem de deltager i valget af efterfølgeren til den nuværende Kejser af Sigmars Imperium.

Foruden deres elektive magt er alle kurfyrsterne enten magtfulde herskere over vigtige provinser eller bystater eller indflydelsesrige religiøse magnater.

## Overblik

Imperiet er formelt et valgkejserdømme, hvilket betyder at monarken indsættes ved valg og at kejsertitlen ikke nedarves gennem dynastier. Ved eller forud for den siddende kejsers død vælger kurfyrsterne en af deres egne til den kommende kejser. Officielt vælges den udvalgte til Teutonernes Konge, men bliver Kejser af Sigmars Imperium ved sin kejserkroning af Storteogonisten. I mange tilfælde har Storteogonisten afvist at krone en kandidat, som han lå i konflikt med. Manglen på en kejserkroning fratager dog udelukkende kejsertitlen og derved ikke selve magten til at regere.

Kurfyrsterne er blandt Imperiets almindelige fyrster, men har eksklusive privilegier foruden de elektive som ikke deles af andre rigsstænder og ved Rigsdagene stemmer de først af alle. Værdigheden som kurfyrste er ekstremt prestigefyldt og bæres i tillæg til magtfulde titler som konge, storfyrste og ærkehertug. Kurfyrsterne besidder en central magtposition, der ofte er i direkte oppostion til den siddende kejser. Imperiets historie har i århundreder centreret sig om striden mellem kejsermagten, der ønsker øget centralisering, politisk enhed og kejserlig autoritet og kurfyrsterne, der har en tendens til at anse det som en politisk nødvendighed at vælge en svag og uambitiøs Kejser, der ikke vil forsøge at bruge sine magtbeføjelser mod dem og deres privilegier.

## Komposition

De nitten pladser i valgkollegiet udgøres af de fire mest ærværdige og magtfulde gejstlige i Imperiet (de tre højeste primarker i Sigmars kult og den ledende patriarks af Ulrics kult), fyrsterne af de fire mest fremtrædende bystater (hvoraf Talabheim indtager en uforholdsmæssig central rolle af politiske årsager), Mootlands ældste som det eneste ikke-menneske samt ti fyrster af Imperiets største provinser, der skal repræsentere de forskellige nationer af det teutonske folk.

Valgkollegiets officielle leder og præsident er Storteogonisten i sin egenskab af leder af Sigmars kult.

Det er muligt for en enkelt person at have flere sæder i valgkollegiet ved at have kontrol af flere kurfystetitler. Den eneste nuværende fyrste med mere end én sådan titel er Kejser Karl 6., der både er Storfyrste af Altdorf og Konge af Palatinatet.

### Nuværende kurfyrster

De nitten nuværende kurfyrster, deres elektive titler, alder og hovedsæder er:

* Plutarch II: Storteogonist, Verdens Hierark og Primark af Altdorf; 124 år med sæde i Altdorf
* Kejser Karl VI Laurentius: Storfyrste af Altdorf og Konge af Palatinatet; 36 år med sæde i Altdorf
* Kong Maximilian V von und zu Wittelsbach: Konge af Bacchien; 55 år med sæde i Heidelberg
* Kong Matthias Corvinus II von Rosenberg: Konge af Böhmen; 49 år med sæde i Praag
* Dronning Diana I von und zu Hohenzollern: Dronning af Stark; 34 år med sæde i Wolfenburg
* Ærkehertug Franz-Josef IV von Feuerbach: Ærkehertug af Aurelien; 74 år med sæde i Zellsburg
* Storhertug Leopold III von Bildhofen: Storhertug af Middenland; 48 år med sæde i Carroburg
* Storhertug Augustus II von Krieglitz: Storhertug af Franconien; 39 år med sæde i Schloss Hirschsprung
* Storhertug Sebastian I von Württemberg: Storhertug af Schwaben; 25 år med sæde i Stuttgart
* Storfyrst Marius I von Nassau-Alptraum: Storfyrste af Calidien; 43 år med sæde i Averheim
* Storfyrst Boris VIII von Hanau: Storfyrste af Middenheim; 64 år med sæde i Middenheim
* Storfyrstinde Emmanuelle I von Leibniz: Storfyrstinde af Nuln; 33 år med sæde i Nuln
* Hertuginde Elisabeth III von Krieglitz-Untermensch: Hertuginde af Talabheim; 44 år med sæde i Talabheim
* Hierark Ikurei Anphairas: Hierark af Zeüm; 51 år med sæde i Domyot
* Winston Brandybuck: Mootlands ældste; 122 år med sæde i Eicheschatten
* Ar-Ulric: Økumenisk Patriark af Ulrics kult og Patriark af Middenheim; 85 år med sæde i Middenheim
* Victoria II: Ærkeprimark, Østens Hierark og Primark af Heidelberg; 79 år med sæde i Heidelberg
* Uriel V: Ærkeprimark, Vestens Hierark og Primark af Nuln, 94 år med sæde i Nuln